VS001561
Datum: 1999-11-11T01:00:00.000+01:00
datum_sodbe_i_stopnje: 2003-11-27T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 1.800.000,00 SIT
opombe: II Ips 654/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Osnovnošolka, kasneje dijakinja.

## Škodni dogodek

Prometna nesreča.

## Poškodba

Zlom trnastega nastavka I. križnega segmenta in udarnina čelnega predela glave.

## Telesne bolečine

800.000,00 SIT Oškodovanka je 2 do 3 dni po poškodbi trpela stalne hude telesne bolečine, 7 dni srednje močne stalne telesne bolečine in 10 dni srednje močne občasne fizične bolečine. Nato so bile v obdobju 3 mesecev prisotne lažje občasne bolečine, ki so se občasno intenzivirale do srednje močnih bolečin. Po tem obdobju so se bolečine še pojavljale, vendar so bile te bolečine pogojene z obolevnim stanjem ledvenega dela hrbtenice, ki se je po poškodbi v bolečinskem smislu poslabšala, in jih ne gre pripisati poškodbam utrpelim v obravnavani prometni nezgodi.

#### Ambulantno zdravljenje

Opravila je številne preglede v kirurški in drugih specialističnih ambulantah, pregled pri psihologu, kontrolne preglede.

#### Rehabilitacija

Opravila večkratno fizioterapijo.

#### Nevšečnosti med zdravljenjem

Rentgenske preiskave, računalniško tomografijo, EEMG preiskavo spodnjih okončin, zdravljenje z akupunkturo. Po poškodbi je sprva morala mirovati. Jemala je zdravila proti bolečinam in uporabljala hladne obkladke, Dalj časa je bila nesposobna za delo, potem pa je bila še daljši čas zmožna opravljati delo le v skrajšanem delovnem času. Do tako izrazito dolgotrajnega zdravljenja je prišlo zaradi spleta bolečinskih dogajanj, ki so posledica tako bolezni ledvenega dela hrbtenice, kot tudi stanja po poškodbi ledvenega dela hrbtenice.

## Strah

300.000,00 SIT Ob samem škodnem dogodku in kratek čas po njem je doživljala primarni strah. V času zdravljenja je bil prisoten sekundarni strah predvsem zaradi napredujočih težav in bolečin v ledvenem delu hrbtenice. Tudi dolgotrajno zdravljenje pri številnih zdravnikih in številni diagnostični postopki so ji zbujali zaskrbljenost.

## Zmanjšanje življenjske aktivnosti

700.000,00 SIT Občasne obremenilne bolečine v ledvenem delu ji pomembno zmanjšujejo zmožnosti težjega fizičnega dela, dela v globokem predklonu, pri dvigovanju in nošnji težjih predmetov in tudi zmožnost udejstvovanja v rekreativnem športu. Opustila je rekreativno vadbo rokometa in tekanje. Težave ima pri daljši vožnji z avtomobilom, pri opravljanju gospodinjskih opravil, kot je pospravljanje, in tudi pri opravljanju dela v službi, kjer opravlja 8 urno sedeče delo ob računalniku. Na opisano stanje oškodovanke poškodba križnega dela hrbtenice vpliva le v 50%, v preostalih 50% pa na njeno stanje vpliva obolelo stanje hrbtenice. Pri odmeri odškodnine za duševne bolečine zaradi zmanjšanja življenjskih aktivnosti je sodišče tudi upoštevalo, da so nezgoda in v njej utrpele poškodbe obolevno stanje ledvenega dela hrbtenice poslabšale in intenzivirale.

---

ZOR člen 200, 203